BTS หนุนกิจกรรม Bike For Dad 11 ธ.ค.ให้ผู้โดยสารนำจักรยานขึ้นฟรี
รถไฟฟ้าบีทีเอสร่วมสนับสนุนกิจกรรม แจ้งเปิดให้บริการตามปกติ 11 ธ.ค.พร้อมให้ผู้โดยสารนำจักรยานขึ้นฟรีได้ตั้งแต่เวลา 06.00-24.00 น.

3 ธ.ค. 2558

บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ผู้ให้บริการรถไฟฟ้าบีทีเอส แจ้งเปิดให้บริการ ในวันที่ 11 ธันวาคม 2558 ตามปกติ เวลา 06.00-24.00 น. นอกจากนี้ทางรถไฟฟ้าบีทีเอสร่วมสนับสนุนกิจกรรม ปั่นเพื่อพ่อ Bike For Dad 11 ธ.ค. นี้
โดยให้ผู้ปั่นจักรยานนำจักรยานขึ้นรถไฟฟ้าฟรี ได้ตั้งแต่เวลา 06.00-24.00 น. ซึ่งสามารถนำขึ้นได้ทั้งจักรยานแบบพับได้และพับไม่ได้ ส่วนรถโดยสารด่วนพิเศษ BRT อนุญาตเฉพาะผู้นำรถจักรยานแบบพับได้จึงจะสามารถใช้บริการได้ฟรี